section_heading: Životopis
paragraph_text: Aktivan u Savezu omladine Kosova, dijelu Saveza socijalističke omladine Jugoslavije. Politički aktivan od 1967. godine, nadahnut ljevičarskim zbivanjima u Europi. Kao mladić bio na čelu organizacija mladih: studentske lige Kosova i Jugoslavije. Nije bio sudionik studentskih demonstracija 27. studenoga 1968. u Prištini. Razumio je to i nije se protivio, ali smatrao je to onda nepotrebnim, jer je 1966. pala Rankovićeva strahovlada, uveliko je uzeo maha politički proces svestrane emancipacije Albanaca i Kosova, toliki da se u raspravama o ustavnim promjenama koje su tad bile trajale slobodno moglo iznijeti svako mišljenje, pa i ono da Kosovo bude Republika. 1969. godine izabran za predsjednika Saveza studenata Kosova, a 1971. suglasnošću svih studentskih organizacija republika i Vojvodine za predsjednika Saveza studenata Jugoslavije. Od 1974. i na čelu SSOJ-a. Postao je popularan i stekao je potporu predsjednika Tita, što mu je omogućilo postati prvim vođom omladinske organizacije koji je ponovno izabran na čelo organizacije, 1977. godine. Studirao od 1968. godine u Beogradu na Fakultetu političkih znanosti, no prebacio se na Pravni fakultet u Prištini gdje je 1973. završio studij prava. Među prvim je plodouživateljima rezultata veće ravnopravnosti Albanaca i Kosova u Jugoslaviji po Ustavu iz 1974. godine.(srp.) Autonomija, Portal građanske Vojvodine Azem Vlasi: Moja uloga u istoriji. Intervjuirao Safet Šaćirović, 2008., objavljeno na portalu 6. travnja 2010. (pristupljeno 16. ožujka 2017.) Poslije studija ušao u višu politiku. Godine 1980. javno je prozvao komunističkog diktatora Albanije Envera Hoxhu tvrdnjom da su etnički Albanci u Jugoslaviji bolji nego ljudi u Albaniji, a Hoxhinu vladavinu nazvao brutalnom i diktatorskom.<ref>RAD Background Report/325;http://files.osa.ceu.hu/holdings/300/8/3/text/85-3-38.shtml